ഉത്രവധക്കേസ് പ്രതി സൂരജ് കുറ്റക്കാരന്, ശിക്ഷാവിധി 13ന് കൊല്ലം: ഉത്ര വധക്കേസില് പ്രതി സൂരജ് കുറ്റക്കാരന്നെന്ന് കോടതി. കൊല്ലം ആറാം അഡീഷനല് സെഷന്സ് കോടതി ജഡ്ജി എം.മനോജാണ് വിധി പ്രസ്താവിച്ചത്. 4 വകുപ്പുകള് പ്രകാരമാണ് കുറ്റക്കാരനാണെന്ന് പറഞ്ഞു. ശിക്ഷാവിധി ഈ മാസം 13ാം തീയതി പുറപ്പെടുവിക്കും.കൊല്ലം ആറാം അഡീഷണല് സെഷന്സ് കോടതി വിധി പറഞ്ഞത്.വന്ജനക്കൂട്ടമാണ് ദാരുണമായ കൊലക്കേസിന്റെ വിധി അറിയാനായി കോടതിക്ക് മുന്നില് എത്തിയിരിക്കുന്നത്. വിധി കേള്ക്കാന് ഉത്രയുടെ അച്ഛനും സഹോദരനും കോടതിയില് എത്തിയിരുന്നു. എന്തെങ്കിലും പറയാന് ഉണ്ടോയെന്ന് സൂരജിനോട് കോടതി ചോദിച്ചെങ്കിലും ഒന്നുമില്ലെന്നായിരുന്നു മറുപടി. 2020 മേയ് ഏഴിനാണ് അഞ്ചല് ഏറം വെള്ളശ്ശേരില്വീട്ടില് ഉത്രയെ 25 സ്വന്തംവീട്ടില് മരിച്ചനിലയില് കണ്ടെത്തിയത്. ഭര്ത്താവ് അടൂര് പറക്കോട് സ്വദേശി സൂരജ് 27 ഭിന്നശേഷിക്കാരിയായ ഭാര്യയെ ഒഴിവാക്കാനും അവരുടെ സ്വത്ത് കൈക്കലാക്കാനുംവേണ്ടി പാമ്ബിനെക്കൊണ്ട് കടിപ്പിച്ചു കൊലപ്പെടുത്തിയെന്നാണ് പ്രോസിക്യൂഷന് കേസ്. സംസ്ഥാനത്ത് പാമ്ബിനെക്കൊണ്ട് കടിപ്പിച്ച് ഒരാളെ കൊലപ്പെടുത്തുന്ന ആദ്യകേസാണിത്. 2020 മെയ് ഏഴിനാണ് അഞ്ചല് ഏറം സ്വദേശിനിയായ ഇരുപത്തിയഞ്ചുകാരി ഉത്ര സ്വന്തം വീട്ടില് വച്ച് പാമ്ബുകടിയേറ്റ് മരിച്ചത്. കൊലപാതകം നടത്തിയ രീതി മനസിലാക്കാന് ക്രൈംബ്രാഞ്ച് സംഘം നടത്തിയ ഡമ്മി പരീക്ഷണം കേസിലെ ശക്തമായ തെളിവാണ്. ഉത്രയെ കടിച്ച പാമ്ബിന് 150 സെന്റിമീറ്റര് നീളമായിരുന്നു. ഇത്രയും നീളമുളള മൂര്ഖന് കടിച്ചാല് 1.7, അല്ലെങ്കില് 1.8 സെന്റിമീറ്റര് മുറിവേ ഉണ്ടാവുകയുളളു. സൂരജ് മൂര്ഖന്റെ പത്തിയില് ബലമായി പിടിച്ച് കടിപ്പിച്ചപ്പോഴാണ് ഉത്രയുടെ ശരീരത്തില് 2.3, 2.8 സെന്റിമീറ്റര് തോതില് മുറിവുണ്ടായതെന്ന് ഡമ്മി പരീക്ഷണത്തിലൂടെ തെളിയിച്ചു. വിചാരണയ്ക്കിടയില് പ്രോസിക്യൂഷന് ഭാഗത്തുനിന്നു 87 സാക്ഷികളെയും 286 രേഖകളും 40 തൊണ്ടിമുതലുകളും ഹാജരാക്കിയിരുന്നു. പ്രതിഭാഗം മൂന്നു സാക്ഷികളെ വിസ്തരിക്കുകയും 24 രേഖകളും 3 സിഡിയും ഹാജരാക്കി.